Oʻzbekiston Respublikasi Ichki ishlar vazirligi Malaka oshirish institutining kasbiy tayyorgarlik fakultetiga qabul qilish tartibi toʻgʻrisidagi nizomni tasdiqlash haqida
(order, 2025-10-13)

Oʻzbekiston Respublikasi Prezidentining 2021-yil 15-apreldagi PQ-5076-son “Ichki ishlar organlari uchun professional kadrlarni tayyorlashning sifat jihatidan yangi tizimini joriy etish boʻyicha chora-tadbirlar toʻgʻrisida”gi qaroriga muvofiq, buyuraman: 1. Oʻzbekiston Respublikasi Ichki ishlar vazirligi Malaka oshirish institutining kasbiy tayyorgarlik fakultetiga qabul qilish tartibi toʻgʻrisidagi nizom 1-ilovaga muvofiq tasdiqlansin. 2. Ayrim idoraviy normativ-huquqiy hujjatlar 2-ilovaga muvofiq oʻz kuchini yoʻqotgan deb topilsin. 3. Mazkur buyruq rasmiy eʼlon qilingan kundan eʼtiboran kuchga kiradi. Mazkur Nizom Oʻzbekiston Respublikasining “Ichki ishlar organlari toʻgʻrisida”gi Qonuni va Oʻzbekiston Respublikasi Prezidentining 2021-yil 15-apreldagi PQ-5076-son “Ichki ishlar organlari uchun professional kadrlarni tayyorlashning sifat jihatidan yangi tizimini joriy etish boʻyicha chora-tadbirlar toʻgʻrisida”gi qaroriga muvofiq, Oʻzbekiston Respublikasi Ichki ishlar vazirligi Malaka oshirish instituti (keyingi oʻrinlarda Institut deb yuritiladi) kasbiy tayyorgarlik fakulteti (keyingi oʻrinlarda fakultet deb yuritiladi)ga oʻqishga qabul qilish tartibini belgilaydi. 1. Fakultetga harbiy xizmat oʻtagan (erkaklar uchun) va oliy maʼlumotga ega, yoshi oʻn sakkizdan kichik va oʻttizdan katta boʻlmagan, shu jumladan oʻttiz yoshdagi ham, Oʻzbekiston Respublikasi fuqarolari hamda ichki ishlar organlarining xodimlari va harbiy xizmatchilari qabul qilinadi (“huquqbuzarliklar profilaktikasi faoliyati” mutaxassisligiga faqat kamida ikki yillik amaliy stajiga ega ichki ishlar organlarining xodimlari qabul qilinadi). 2. Fakultetga oʻqishga qabul qilish Oʻzbekiston Respublikasi ichki ishlar vaziri (keyingi oʻrinlarda vazir deb yuritiladi) tomonidan tasdiqlanadigan qabul kvotalari asosida amalga oshiriladi. 3. Fakultetga oʻqishga qabul qilish uchun vazir buyrugʻi bilan tanlov eʼlon qilinadi. Tanlovlarni oʻtkazish muddatlari va qabul qilish shartlari ommaviy axborot vositalari, shuningdek Institutning rasmiy veb-sayti orqali keng yoritiladi. 4. Tanlov shartlari fakultetning taʼlim mutaxassisliklariga muvofiq keladigan taʼlim yoʻnalishlari yoki mutaxassisliklari boʻyicha belgilanadi. 5. Fakultetga tanlov teng huquqlilik, adolatlilik, oshkoralik va oʻqishga qabul qilishning yagona qoidalari asosida bosqichma-bosqich boʻlib, dastlabki tanlov Oʻzbekiston Respublikasi Ichki ishlar vazirligining tarkibiy tuzilmalari, Qoraqalpogʻiston Respublikasi Ichki ishlar vazirligi, Toshkent shahar va Toshkent viloyati ichki ishlar bosh boshqarmalari, viloyat ichki ishlar boshqarmalarida (keyingi oʻrinlarda tarkibiy tuzilmalar va hududiy boʻlinmalar deb yuritiladi) hamda maxsus-professional tanlov Institutda amalga oshiriladi. 6. Dastlabki tanlovda quyidagi tadbirlar oʻtkaziladi: hujjatlarni toʻplash va oʻrganish; umumjismoniy tayyorgarlikni baholash; tibbiy koʻrikdan oʻtkazish. Fakultetda oʻqish istagida boʻlgan ichki ishlar organlarining xodimlari va harbiy xizmatchilari dastlabki tanlovning faqatgina hujjatlarni toʻplash va oʻrganish tadbirlarida ishtirok etadi. 7. Institutda maxsus-professional tanlov boʻyicha quyidagi tadbirlar oʻtkaziladi: hujjatlarni oʻrganish; tibbiy koʻrikdan oʻtkazish; nomzodning intellektual bilim darajasini baholash; yakka tartibdagi yakuniy suhbat. 8. Tarkibiy tuzilmalar va hududiy boʻlinmalar boshliqlarining buyrugʻi bilan fakultetga qabul qilish boʻyicha targʻibot va dastlabki tanlov tadbirlarini tashkil etish hamda amalga oshirish uchun ishchi guruh (keyingi oʻrinlarda ishchi guruh deb yuritiladi) tuziladi. 9. Fakultetga oʻqishga qabul qilishni sifatli tashkil etish maqsadida vazir buyrugʻi bilan qabul komissiyasi tuziladi hamda uning tarkibidagi kichik komissiyalar tarkibi tasdiqlanadi. Vazir oʻrinbosari — Maʼnaviy-maʼrifiy ishlar va kadrlar bilan taʼminlash departamenti (keyingi oʻrinlarda Departament deb yuritiladi) boshligʻi qabul komissiyasining raisi, Oʻzbekiston Respublikasi Ichki ishlar vazirligi (keyingi oʻrinlarda Vazirlik deb yuritiladi) Maʼnaviy-maʼrifiy ishlar va kadrlar bilan taʼminlash departamenti boshligʻi oʻrinbosari va Institut boshligʻi qabul komissiyasi raisining oʻrinbosarlari etib tayinlanadi. Institut boshligʻi Qabul komissiyasining ishlashi uchun zarur shart-sharoitlar yaratadi va kichik komissiyalar ishini tashkillashtiradi. 10. Qabul komissiyasi tarkibiga Oʻzbekiston Respublikasi Ichki ishlar vazirligi sohaviy xizmatlari va Institut xodimlari kiritiladi. Qabul komissiyasi tarkibiga respublikaning turdosh oliy taʼlim tashkilotlari professor-oʻqituvchilari kelishuv asosida jalb qilinishi mumkin. 11. Qabul komissiyasi tarkibida nomzodlarning hujjatlarini oʻrganish boʻyicha hamda nomzodlarning intellektual darajasini baholash boʻyicha kichik komissiyalar tuziladi. Qabul komissiyasiga yuklatilgan barcha vazifalarning sifatli bajarilishini taʼminlash boʻyicha javobgarlik qabul komissiyasining raisi, uning oʻrinbosarlari, kichik komissiya raislari va qabul komissiyasining masʼul kotibi zimmasiga yuklatiladi. 12. Ishchi guruhlar va qabul komissiyasining faoliyatini muvofiqlashtirish va nazorat qilish uchun vazir buyrugʻi bilan Departamentda ishchi guruh tuziladi. 13. Fakultetga qabul qilish boʻyicha targʻibotning asosiy maqsadi yoshlarga ichki ishlar organlarida xizmat qilishning oʻziga xos xususiyatlari va unga qoʻyiladigan talablarni yoritish hisoblanadi. Fakultetga qabul qilish boʻyicha targʻibot doirasida yoshlarga kasbga doir maslahatlar beriladi, nomzodlarning shaxsiy fazilatlari, qiziqishlari va qobiliyatlarini hisobga olgan holda ichki ishlar organlarida muayyan yoʻnalishlar boʻyicha xizmat qilishni tanlashda bevosita yordam koʻrsatiladi. 14. Departament tomonidan targʻibot boʻyicha ishlarning tashkil etilishi va oʻtkazilishi, Internet tarmogʻida Institutning veb-saytlarida ularning faoliyatini aks ettiruvchi materiallar vaqti-vaqti bilan yangilanib turilishini nazorat qilib boriladi. 15. Fakultetga qabul qilish boʻyicha targʻibot ishlarini oʻtkazishda Institut zimmasiga fakultetdagi hayot va oʻqishning oʻziga xosligi toʻgʻrisidagi plakatlar, bukletlar, videoroliklar shaklidagi axborot materiallarini Vazirlik tarkibiy tuzilmalar va hududiy boʻlinmalariga tarqatish vazifasi yuklatiladi. 16. Fakultetga qabul qilish boʻyicha targʻibot ishlarini oʻtkazishda Vazirlik tarkibiy tuzilmalar va hududiy boʻlinmalari zimmasiga quyidagi vazifalar yuklatiladi: ichki ishlar organlarining faoliyati, fakultetdagi oʻquv-tarbiyaviy jarayon toʻgʻrisidagi videoroliklar namoyish qilish, shuningdek faxriylar va Institutning vakillari bilan muntazam uchrashuvlarni tashkil etish; yoshlar bilan ichki ishlar organlaridagi xizmat toʻgʻrisida davra suhbatlari tashkil etish hamda yakka tartibda tushuntirish ishlarini olib borish; Institut bilan mustahkam aloqalar tashkil etish va bogʻlash. 17. Dastlabki tanlovning asosiy maqsadi fakultetga oʻqishga kirish istagini bildirgan nomzodlarning kelgusida ichki ishlar organlarida xizmat qilishi uchun sogʻligʻi va ruhiy mosligi, barqaror ichki eʼtiqodi, maʼnaviy-axloqiy fazilatlarini aniqlash hisoblanadi. 18. Fakultetga oʻqishga kirish uchun arizalar (bildirgilar)ni qabul qilish muddati bir oy etib belgilanadi. Arizalar (bildirgilar)ni qabul qilish vaqtining boshlanishi va tugashi vazirning fakultetga nomzodlar tanlovini tashkil etish toʻgʻrisidagi buyrugʻi bilan tasdiqlanadi. 19. Fakultetga oʻqishga kirish istagini bildirgan oliy maʼlumotga ega boʻlgan fuqarolar yashash joyidagi ichki ishlar organiga mazkur Nizomning 1-ilovasiga muvofiq shakldagi ariza bilan, oliy maʼlumotga ega boʻlgan ichki ishlar organlari xodimlari va harbiy xizmatchilari esa xizmat oʻtash joyi boʻyicha rahbar nomiga mazkur Nizomning 2-ilovasiga muvofiq shakldagi bildirgi bilan murojaat qiladi. 20. Arizaga quyidagilar ilova qilinadi: nomzod tomonidan qoʻlda va kompyuterda yozilgan tarjimai hol; anketa (oʻzi va yaqin qarindoshlari toʻgʻrisida maʼlumot). Arizani qabul qilgan ichki ishlar organi xodimi mazkur bandda koʻrsatilgan hujjatlarni toʻgʻri rasmiylashtirilganligini tekshirib oladi. 21. Ichki ishlar organlari xodimlarining bildirgisiga quyidagi hujjatlar ilova qilinadi: qoʻlda va kompyuterda yozilgan tarjimai hol; anketa (soʻrovnoma). 22. Fakultetga oʻqishga kirish istagini bildirgan nomzodlar tomonidan taqdim etilgan hujjatlarni oʻrganishda nomzod toʻgʻrisidagi maʼlumotlarni rejali jamlash va tizimlashtirish hamda nomzodning ijtimoiy faolligi va maʼnaviy-axloqiy fazilatlarini aniqlash birlamchi vazifa hisoblanadi. 23. Fakultetga oʻqishga kirish uchun arizalar (bildirgilar)ni qabul qilish muddati tugaganidan keyin 15 kun ichida tarkibiy tuzilmalar va hududiy boʻlinmalar ishchi guruhi tarkibiga kiritilgan mutaxassislar tomonidan mazkur Nizomning 3-ilovasida keltirilgan metodikaga muvofiq nomzodlarning umumjismoniy tayyorgarligi baholanadi. Umumjismoniy tayyorgarlik boʻyicha sinovlardan muvaffaqiyatli oʻtgan nomzodlarga tibbiy koʻrikdan oʻtish uchun yoʻllanma beriladi. Umumjismoniy tayyorgarlik boʻyicha sinovlardan oʻtolmagan nomzodlar dastlabki tanlovning keyingi tadbirlariga qoʻyilmaydi. Bunda, nomzodning hujjatlarini toʻplash va oʻrganish ishlari toʻxtatiladi. 24. Nomzodlarni tibbiy koʻrikdan oʻtkazish Vazirlar Mahkamasining 2017-yil 26-sentabrdagi 764-son qarori bilan tasdiqlangan Oʻzbekiston Respublikasi ichki ishlar organlarida tibbiy tekshiruvni tashkil etish va harbiy-tibbiy ekspertizani oʻtkazish tartibi toʻgʻrisidagi nizomga muvofiq harbiy-tibbiy komissiyalar tomonidan amalga oshiriladi. Tibbiy koʻrik natijasi boʻyicha nomzodning sogʻligʻiga koʻra ichki ishlar organlarida xizmat qilishga yaroqliligi toʻgʻrisida xulosa beriladi. Sogʻligʻining holatiga koʻra ichki ishlar organlarida xizmat qilishga yaroqsiz deb topilgan nomzodlar maxsus-professional tanlov tadbirlariga qoʻyilmaydi. 25. Nomzodlarning hujjatlarini rasmiylashtirish jarayonida nomzod tomonidan hujjatlar belgilangan muddatda toʻliq taqdim etilmaganda, ichki ishlar organlarida xizmat qilishga toʻsqinlik qiluvchi salbiy maʼlumotlar aniqlanganda yoki sogʻligʻining holati boʻyicha xizmatga yaroqsiz deb topilgan taqdirda hujjatlarini rasmiylashtirilishi toʻxtatilib, ularni ichki ishlar organlariga qabul qilish maqsadga muvofiq emasligi toʻgʻrisida qaror qabul qilinadi va bu haqida nomzodga yozma xabar yuboriladi. 26. Dastlabki tanlov tadbirlaridan muvaffaqiyatli oʻtgan hamda shaxsiy hujjatlari yigʻmajildi oʻrnatilgan tartibda toʻliq rasmiylashtirilgan nomzodlarni maxsus-professional tanlov tadbirlarida ishtirok etishga yuborish toʻgʻrisida tarkibiy tuzilmalar va hududiy boʻlinmalar tomonidan mazkur Nizomning 4-ilovasiga muvofiq shaklda xulosa qabul qilinadi hamda nomzodlarning shaxsiy hujjatlari yigʻmajildlari tarkibiy tuzilmalar va hududiy boʻlinmalar tomonidan Institutga yuboriladi. 27. Nomzodlarning intellektual salohiyati, maʼnaviy-axloqiy saviyasini, umumiy dunyoqarashini, oʻz nuqtai nazarini asoslab berish qobiliyatini hamda ichki ishlar organlarining oʻziga xos kasbiy faoliyatiga qoʻyiladigan talablarga muvofiqligini aniqlash maxsus-professional tanlovning asosiy maqsadi hisoblanadi. 28. Departamentda tashkil etilgan ishchi guruh tomonidan maxsus-professional tanlov tadbirlarini oʻtkazish muddatlari belgilangan reja-jadval ishlab chiqilib, tarkibiy tuzilmalar va hududiy boʻlinmalarga yuboriladi. Tarkibiy tuzilmalar va hududiy boʻlinmalar ishchi guruhlari reja-jadvalga muvofiq nomzodlarni maxsus-professional tanlov tadbirlarini oʻtkazish muddatlari bilan tanishtiradi, ularning belgilangan muddatlarda Institutga shaxsini tasdiqlovchi hujjat bilan toʻliq holda yetib kelishlarini taʼminlaydi. 29. Maxsus-professional tanlov tadbirlarini oʻtkazish davomida nomzodlar turar joy va oziq-ovqat bilan taʼminlanmaydi. 30. Qabul komissiya tarkibidagi nomzodlarning hujjatlarini oʻrganish boʻyicha kichik komissiya taqdim etilgan shaxsiy hujjatlar yigʻmajildlarini roʻyxatga oladi hamda ularning belgilangan talablarga muvofiqligini tekshiradi. 31. Tibbiy koʻrikdan oʻtkazish mazkur Nizomning 24-bandi talablari asosida oʻtkaziladi. Tibbiy koʻrik natijasi boʻyicha nomzodning ichki ishlar organlarida xizmat qilishga yaroqliligi toʻgʻrisida xulosa chiqariladi. Sogʻligʻining holatiga koʻra ichki ishlar organlarida xizmat qilishga yaroqsiz deb hisoblangan nomzodlar maxsus-professional tanlovning keyingi tadbirlariga qoʻyilmaydi. 32. Ichki ishlar organlarida xizmatga nomzodlarning intellektual bilim darajasini baholash mazkur Nizomning 5-ilovasida keltirilgan metodikaga muvofiq qabul komissiyasi tarkibidagi kichik komissiya tomonidan oʻtkaziladi. 33. Yakka tartibdagi yakuniy suhbat kollegial prinsip boʻyicha mazkur Nizomning 6-ilovasida keltirilgan metodika asosida qabul komissiyasi tomonidan oʻtkaziladi. 35. Maxsus-professional tanlov tadbirlari yakunida qabul komissiyasi nomzodlarni oʻqishga qabul qilish masalasini koʻrib chiqadi hamda oʻtkazilgan ichki ishlar organlarida xizmatga nomzodlarning intellektual darajasini baholash va yakka tartibdagi yakuniy suhbat natijalarining umumiy yigʻindisiga koʻra hududiy qabul kvotalari (oʻrinlar) boʻyicha nomzodni fakultetga oʻqishga qabul qilish toʻgʻrisida qaror qabul qiladi. Fakultetga oʻqishga qabul qilingan nomzodlar roʻyxati Institutning qabul yigʻini oʻtkaziladigan joyga qoʻyiladi. 36. Qabul komissiyasining qarori mazkur Nizomning 7-ilovasida koʻrsatilgan shakldagi bayonnoma bilan rasmiylashtiriladi. Mazkur bayonnoma nomzodlarni fakultetga oʻqishga qabul qilish toʻgʻrisidagi buyruqlarni rasmiylashtirish uchun asos hisoblanadi. 37. Fakultetga oʻqishga qabul qilingan ichki ishlar organlari harbiy xizmatchilari va xodimlariga oʻz xizmat oʻtash joylariga taqdim etish uchun ularning oʻqishga qabul qilinganligi boʻyicha buyruqdan koʻchirma beriladi. 38. Maxsus-professional tanlovga belgilangan muddatda yetib kelmagan nomzodlar uchun qoʻshimcha ravishda tadbirlar oʻtkazilmaydi. 39. Ichki ishlar organlarida xizmatga nomzodlarning intellektual darajasini baholash va yakka tartibdagi yakuniy suhbat natijalariga koʻra ikki yoki undan ortiq nomzodning toʻplagan umumiy ballari teng boʻlib qolgan taqdirda ularning barchasi oʻqishga qabul qilinadi. 40. Maxsus-professional tanlov boshlanishidan oldin ichki ishlar organlarida xizmatga nomzodlarning intellektual darajasini baholash va yakka tartibdagi yakuniy suhbat natijalari yuzasidan nomzodlarning ariza va shikoyatlarini koʻrib chiqish uchun Oʻzbekiston Respublikasi ichki ishlar vazirining buyrugʻiga asosan Apellyatsiya komissiyasi tashkil etiladi. 41. Apellyatsiya komissiyasiga nomzodlar tomonidan ariza va shikoyatlar qabul komissiyasi yigʻilishining oʻqishga qabul qilish toʻgʻrisidagi bayonnomasi eʼlon qilingan kundan boshlab uch ish kuni mobaynida berilishi mumkin. Apellyatsiya komissiyasi taqdim etilgan ariza va shikoyatlarni ular kelib tushgan kundan boshlab uch ish kunidan oshmagan muddatda murojaat qilgan nomzod ishtirokida koʻrib chiqadi. Apellyatsiya komissiyasi qarori ustidan sudga shikoyat qilinishi mumkin. 42. Nomzodlar belgilangan qoidalarga rioya qilmagan taqdirda qabul komissiyasi qarori asosida tanlovning istalgan bosqichida undan chetlatilishi mumkin. 43. Fakultetga oʻqishga kira olmagan nomzodlarning shaxsiy hujjatlari yigʻmajildlari maxsus-professional tanlov natijalari eʼlon qilingan kundan eʼtiboran 10 kun ichida tegishli tarkibiy tuzilmalar va hududiy boʻlinmalar qaytarib yuboriladi. 44. Nomzodlarni oʻqishga qabul qilish uchun asos boʻlgan hujjatlar Institutda saqlanadi. _________________________________________ga(ichki ishlar organi boshligʻining lavozimi, unvoni va F.I.O.)_________________________________________da(nomzodning yashash joyi)yashovchi ________________________________dan(nomzodning F. I. O.)ARIZAMenga Ichki ishlar vazirligi Malaka oshirish institutining kasbiy tayyorgarlik fakultetining ___________________________________________ mutaxassisligi boʻyicha oʻqishga kirish uchun (mutaxassislik nomi)hujjatlarimni rasmiylashtirishga ruxsat berishingizni soʻrayman. Ichki ishlar organlarida xizmatni oʻtash tartibi va moddiy taʼminoti bilan tanishtirildim.Sinovlarni tilida _________________________________________________ topshiraman.(oʻzbek, rus)Chet tili boʻyicha sinovlarni (imtihonni) __________________ tilida topshiraman.Xizmat zaruratiga koʻra lozim topilgan joyda xizmat qilishga tayyorman. Xizmat boʻyicha menga maʼlum boʻlgan davlat, harbiy va xizmatga oid maʼlumotlarni sir saqlashga vaʼda beraman.Oilamda oʻzgarishlar boʻlganda hamda yaqin qarindoshlarimdan birortasi jinoiy javobgarlikka tortilgan taqdirda, uch kun muddatda boshliqlarimga va kadrlar bilan taʼminlash xizmati (boʻlimi)ga yozma ravishda xabar beraman.______________________________________________(imzo)(F.I.O.)20___ yil “___” ______________ _________________________________________ga(ichki ishlar organi boshligʻining lavozimi, unvoni va F.I.O.)BILDIRGIMenga Ichki ishlar vazirligi Malaka oshirish institutining kasbiy tayyorgarlik fakultetining ___________________________________________ mutaxassisligi boʻyicha oʻqishga kirish uchun (mutaxassislik nomi)hujjatlarimni rasmiylashtirishga ruxsat berishingizni soʻrayman. Ichki ishlar organlarida xizmatni oʻtash tartibi va moddiy taʼminoti bilan tanishtirildim.Sinovlarni tilida _________________________________________________ topshiraman.(oʻzbek, rus)Chet tili boʻyicha sinovlarni (imtihonni) __________________ tilida topshiraman.Xizmat zaruratiga koʻra lozim topilgan joyda xizmat qilishga tayyorman. Xizmat boʻyicha menga maʼlum boʻlgan davlat, harbiy va xizmatga oid maʼlumotlarni sir saqlashga vaʼda beraman.______________________________________________(imzo)(F.I.O.)20___ yil “___” ______________ 1. Nomzodlarning umumjismoniy tayyorgarligi darajasi ularning mazkur Metodikada nazarda tutilgan tegishli mashqlarni bajarishini tekshirish orqali baholanadi. 2. Nomzodlarga dastlab mashqlarni bajarishga qoʻyiladigan talablar, mezonlar va mashqlarni bajarish tartibi tarkibiy tuzilmalar va hududiy boʻlinmalar ishchi guruhi tarkibiga kiritilgan mutaxassislar tomonidan tushuntiriladi. 3. Nomzodlar umumjismoniy tayyorgarlik darajasini baholash tadbirlariga sport kiyimida kelishi lozim. 4. Nomzod yigitlar quyidagi mashqlarni bajaradi: toʻsinda tortilish; 100 metrga yugurish; 3000 metrga yugurish. 5. Nomzod qizlar quyidagi mashqlarni bajaradi: kuch ishlatish mashqlari kompleksi; 100 metrga yugurish; 1000 metrga yugurish. 6. Qish mavsumida nomzodlarning umumjismoniy tayyorgarlik darajasini baholash tadbirlari zarur darajada jihozlangan yopiq joylarda (zallar, maydonchalar va h.k.) oʻtkaziladi, qish mavsumida ob-havo qulay boʻlgan hollar bundan mustasno. Bunday hollarda barcha nomzodlar 100 metrga yugurish mashqi oʻrniga 10 x 10 metrga mokkisimon yugurish mashqini, nomzod yigitlar 3000 metrga yugurish mashqi oʻrniga 1000 metrga yugurish mashqini, nomzod qizlar 1000 metrga yugurish mashqi oʻrniga 400 metrga yugurish mashqini bajaradi. 7. Mashqlar oraligʻida nomzodlarga dam olish uchun kamida 10 daqiqa vaqt beriladi. 8. Belgilangan mashqlarni uzrsiz sabablarga koʻra topshirmagan nomzodlar qoniqarsiz baholanadi. 9. Umumjismoniy tayyorgarlik darajasi birinchi marta qoniqarsiz baholangan nomzodlarga boshqa kuni oʻtkaziladigan umumjismoniy tayyorgarlik darajasini baholash tadbirlarida mashqlarni yana bir marta qayta topshirishga ruxsat beriladi. 10. Turnikda tortilish mashqini bajarishda: bosh barmoq poya ichkarisidan ushlanadi, tana biroz rostlanadi, tizza boʻgʻimi toʻgʻrilanadi, oyoq uchlari choʻziladi, tovonlar birlashtiriladi; iyak turnik poyasidan oʻtgunga qadar qoʻllar bukiladi; harakat toʻliq amalga oshirilishi bilan dastlabki holatga qaytiladi (osilish holati 2-3 soniya davom etadi). Ushbu mashqni bajarishda oyoqlarni bukish va kerish, tanani harakatsiz holatda egish hamda oyoqlar bilan siltanma harakatlar qilish taqiqlanadi. Turnikda kamida 7-marta tortilgan nomzod ushbu sinovdan “oʻtdi” deb hisoblanadi. 11. 100 metrga yugurish mashqi: yuqori yoki quyi startdan amalga oshiriladi; stadionning yugurish yoʻlakchasi yoki qattiq qoplamli tekis joylarda oʻtkaziladi. 100 metrga yugurish mashqini nomzod yigitlar 15,0 soniya ichida, nomzod qizlar esa 17,3 soniya ichida bajargan taqdirda ular ushbu sinovdan “oʻtdi” deb hisoblanadi. 12. 10x10 metrga mokkisimon yugurish mashqi start va 10 metrdan keyin qaytish chiziqlari bilan belgilangan tekis va qattiq joylarda oʻtkaziladi. 10x10 metrga mokkisimon yugurish mashqini nomzod yigitlar 33,0 soniya ichida, nomzod qizlar esa 55,0 soniya ichida bajargan taqdirda ular ushbu sinovdan “oʻtdi” deb hisoblanadi. 13. 3000 (1000, 400) metrga yugurish mashqlari stadionning yugurish yoʻlakchalari yoki tekis joylarda, umumiy yoki alohida start berilgan holda oʻtkaziladi. Start va marra chiziqlari bir joyda belgilanishi mumkin. 3000 metrga yugurish mashqini nomzod yigitlar 14,25 daqiqa ichida bajargan taqdirda ular ushbu sinovdan “oʻtdi” deb hisoblanadi. 1000 metrga yugurish mashqini nomzod yigitlar 4,30 daqiqada ichida, nomzod qizlar esa 5,00 daqiqa ichida bajargan taqdirda ular ushbu sinovdan “oʻtdi” deb hisoblanadi. 400 metrga yugurish mashqini nomzod qizlar 2,00 daqiqa ichida bajargan taqdirda ular ushbu sinovdan “oʻtdi” deb hisoblanadi. 14. Kuch ishlatish mashqlari kompleksini bajarishda bir daqiqada ikkita mashq uzluksiz bajariladi. Har bir mashqni bajarish uchun 30 soniya vaqt ajratiladi. 15. Birinchi mashqni bajarishda: chalqancha yotiladi; qoʻllar belda, tizzalar bukilmagan holda oyoqlar toʻpiq qismidan boshqa odam yordamida ushlanadi; dastlabki holatdan gavda oldinga koʻtarilib, qoʻllar oyoq uchiga tekkandan soʻng, dastlabki holatga qaytiladi. Ushbu mashqni bajarish vaqtida tizzalarni bukish va sherik tomonidan oyoqlarni qoʻyib yuborish taqiqlanadi. 16. Birinchi mashq uchun ajratilgan 30 soniya vaqt tugaganligi eʼlon qilingandan soʻng, darhol ikkinchi mashqni bajarishga kirishiladi. 17. Ikkinchi mashqni bajarishda: qoʻllarga tayanib yotiladi, qoʻllar yelka kengligida tizzalar bukilmagan holatda boʻladi; qoʻllar bukilib yoziladi (bunda, bel hamda yelka qismlari birgalikda va tekis tushib chiqishi shart); qoʻllar bukilib tana yerga nisbatan parallel holatga keltirilgandan soʻng, dastlabki holatga qaytiladi. Ushbu mashqni bajarish vaqtida qoʻllar chala bukilib yozilishi, bel va yelkalar har xil tushib chiqishi, tizzalarning yerga tegishi taqiqlanadi. Kuch ishlatish mashqlari kompleksini nomzod qizlar kamida (umumiy hisobda) 26-marta bajargan taqdirda ular ushbu sinovdan “oʻtdi” deb hisoblanadi. 18. Nomzodlar belgilangan umumjismoniy tayyorgarlik darajasini baholash tadbirlarining kamida ikkitasini bajargan taqdirda umumjismoniy tayyorgarlik sinovlaridan “oʻtdi” deb hisoblanadi. 19. Umumjismoniy tayyorgarlik sinovlarini topshirgan har bir nomzod uchun mazkur Metodikaning ilovasiga muvofiq shaklda qaydnoma rasmiylashtiriladi. 20. Qaydnoma Oʻzbekiston Respublikasi Ichki ishlar vazirligining tarkibiy tuzilmalar va hududiy boʻlinmalari ishchi guruhi raisi va ishchi guruh tarkibiga kiritilgan mutaxassislar tomonidan imzolanadi. Qaydnoma nomzodning shaxsiy hujjatlari yigʻma jildiga tikib qoʻyiladi. Umumjismoniy tayyorgarlik darajasini baholash QAYDNOMASI Nomzod ___________________________________________________________________ (F.I.O.) Topshirish joyi:___________________________________________________________ Topshirish sanasi: 20__ yil ___ ____________. Natijalar: T/r Mashqlarning nomi Natija Baho 1. Toʻsinda tortilish 2. Kuch ishlatish mashqlari kompleksi 3. 100 metrga yugurish 4. 10x10 metrga mokkisimon yugurish 5. 3000 metrga yugurish 6. 1000 metrga yugurish 7. 400 metrga yugurish Xulosa:_______________________________________________________________________________. Ishchi guruhi raisi: (imzo) (unvoni va F.I.O.) Ishchi guruhi aʼzolari: (imzo) (unvoni va F.I.O.) (imzo) (unvoni va F.I.O.) (imzo) (unvoni va F.I.O.) (imzo) (unvoni va F.I.O.) 1. Nomzodning axborot texnologiyalari bilan ishlash koʻnikmalarini, xorijiy tillarni qay darajada oʻzlashtirganligi, intellektual darajasini baholash uning aqliy salohiyati, mantiqan fikrlashi, tahlil qila olish qobiliyati va kuzatuvchanlik kabi xususiyatlarining rivojlanganlik darajasini aniqlash maqsadida oʻtkaziladi hamda unga test topshiriqlari (keyingi oʻrinlarda test sinovi deb yuritiladi) berish orqali aniqlanadi. 2. Test sinovi quyidagi uchta blok boʻyicha test topshiriqlaridan iborat: birinchi blok — axborot texnologiyalari, 20 ta savol; ikkinchi blok — xorijiy til (ingliz tili), 20 ta savol; uchinchi blok — nomzodning intellektual bilim darajasini aniqlash (IQ), 20 ta savol. 3. Umumiy oʻrta, oʻrta maxsus va professional taʼlim tashkilotlarida boshqa chet tili (ispan, arab, fors, dari, hind, urdu, xitoy, koreys, uygʻur va boshqa tillar) boʻyicha oʻqigan nomzod chet tillarini oʻzlashtirganlik darajasini baholash boʻyicha sinovlar oʻrniga mazkur Metodikaning 2-ilovasida nazarda tutilgan tartibda Oʻzbekiston Respublikasi Ichki ishlar vazirligi Malaka oshirish institutida yagona koʻp balli baholash tizimi asosida chet tilidan imtihon topshiradi. 4. Intellektual darajasi blogi boʻyicha, “Shaxs intellektual xususiyatlarining saviyasi”ga oid alohida aqliy salohiyatning rivojlanganlik darajasini, mantiqan fikrlashi, tahlil qila olishi, toʻgʻri qaror qabul qila olishi, boʻlgʻusi kasbiy faoliyati va samarali kasbiy tayyorgarligini belgilovchi fikrlashining boshqa shakllarini aniqlash imkonini beradigan 10 ta topshiriq hamda “Kuzatuvchanlik va eʼtiborligiga xos xususiyatlar”ga oid nomzodning ruhiy va kasbiy kuzatuvchanlik, eʼtiborliligi kabi kasb uchun ahamiyatli xislatlarning rivojlanganlik darajasini aniqlash imkonini beradigan 10 ta topshiriq beriladi. 5. Test sinovi uchun test topshiriqlari maxsus kasbiy tayyorlash yoʻnalishlarida kasbga qoʻyiladigan talablardan kelib chiqib alohida ishlab chiqiladi. 6. Test sinovi oʻtkaziladigan kuni nomzodlarda fuqarolik pasporti (ID-karta) yoki xizmat guvohnomasi boʻlishi shart, ularga asosan nomzodlarga qabul sinovlarida ishtirok etish huquqini beruvchi shifrli kartochka beriladi. 7. Test topshiriqlari, ularning javoblari qabul komissiyasi tarkibidagi tegishli kichik komissiya tomonidan ishlab chiqilib, qabul komissiyasi raisi tomonidan tasdiqlanadi va tegishli kompyuterlar dasturiga kiritiladi. 8. Test topshiriqlari va ularning javoblari oshkor qilinmasligi uchun kichik komissiya raisi javobgar hisoblanadi. 9. Test sinovi Oʻzbekiston Respublikasi Ichki ishlar vazirligi Malaka oshirish instituti test markazi (keyingi oʻrinlarda test markazi deb yuritiladi)ning kompyuter sinflarida oʻtkaziladi. 10. Nomzodlar test markaziga belgilangan guruhlar tarkibida keladi. Test sinovlari boshlanishidan oldin ularga mazkur Metodikada nazarda tutilgan baholash tartibi va test topshiriqlarini kompyuterda maxsus test dasturi asosida yechish, test sinovini oʻtkazish va natijalarini aniqlash tartibi tushuntiriladi hamda tegishli yoʻriqnomalar beriladi. 11. Nomzodlar roʻyxat boʻyicha kiritiladi hamda qoʻyilgan raqamli kartochkalardan birini ixtiyoriy ravishda tanlaydi. Tanlangan kartochkada aks etgan raqam guruh roʻyxatida uni tanlagan nomzodning familiyasi, ismi, otasining ismi toʻgʻrisiga qayd etib qoʻyiladi. Soʻngra nomzod test sinovi oʻtkaziladigan kompyuter sinfiga kirib, kompyuterlardan birining qarshisiga oʻtiradi. 12. Test sinovini topshirish vaqtida nomzod 60 ta test topshirigʻini bajaradi. Har bir nomzod uchun kompyuter dasturiga asosan alohida topshiriqlar tanlab olinadi. Test sinovini topshirish vaqti 60 daqiqaga teng. Nomzodlarning test sinovi natijalarini baholash kompyuter dasturiga kiritilgan algoritmga muvofiq toʻgʻri javoblar soniga koʻra amalga oshiriladi. 13. Test topshiriqlarini bajarish uchun ajratilgan vaqt doirasida savollarga javob berishga ulgurmagan va javoblari belgilanmagan savollar uchun nomzodga qoʻshimcha vaqt berilmaydi. Test topshiriqlarini bajargan nomzodga kompyuter sinfidan chiqishga ruxsat beriladi. 14. Test sinovlari natijasi “60” ballik tizimda, har bir toʻgʻri javob uchun 1 ball, har bir notoʻgʻri javob uchun 0 ball bilan baholanadi. Test sinovlarining saralash bali 34 ball (maksimal ballning 56 foizi)ni tashkil etadi. 15. Test sinovlarining saralash balini toʻplay olmagan nomzod keyin bosqichga qoʻyilmaydi. Agarda test sinovlari natijasiga koʻra mavjud kvotaning 1/2 darajasi toʻplanmasa, unda saralash bali (34 ball)ning yuqoridan pastga qarab eng yuqori ball toʻplagan nomzod keyingi bosqichga oʻtkaziladi. 16. Test sinovi boshlangandan keyin hech kim auditoriyaga kiritilmaydi va test topshiriqlari boʻyicha nomzodlar bilan savol-javob qilinmaydi. 17. Test sinovi oʻtkaziladigan joyga kirishda nomzod kalkulyator, lugʻat, jadval, kitob, uyali telefon, kompyuter, telekommunikatsiya vositalari va shpargalkalar olib kirishga harakat qilsa yoki olib kirgan boʻlsa, test jarayoni davomida boshqa nomzodga yordam bersa, nomzod test sinovini oʻtkazish tartibini buzgan hisoblanadi va test sinovidan chetlashtirilib, bu haqda test sinovini oʻtkazish boʻyicha kichik komissiyasi tomonidan dalolatnoma rasmiylashtiriladi. 18. Test sinovi natijalari guruhlar tarkibida mazkur Metodikaning 1-ilovasiga muvofiq shakldagi qaydnoma bilan rasmiylashtiriladi. Qaydnoma kichik komissiya raisi va aʼzolari tomonidan imzolanadi va qabul komissiyasi masʼul kotibiga topshiriladi. 1. Yagona koʻp balli baholash tizimi boʻyicha chet tilidan imtihonlarni qabul qilish uchun tegishli mutaxassislarni jalb etgan holda Institut boshligʻining buyrugʻi bilan fanlar boʻyicha imtihon komissiyalari tashkil etiladi va komissiya raisi tomonidan tasdiqlanadi. Mazkur komissiyalar tarkibiga fanlar boʻyicha tajribali va malakali oʻqituvchilar jalb etiladi. 2. Imtihonlar tasdiqlangan jadvalga qatʼiy rioya etilgan holda oʻtkaziladi hamda imtihon oʻtkazilishidan uch kun oldin nomzodlar bilan maslahatlar tashkil etiladi. 3. Imtihon chet tillarini oʻzlashtirganlik darajasini baholash boʻyicha oʻtkaziladigan test sinovlari uchun ajratilgan balni hisobga olgan holda yagona koʻp balli tizim boʻyicha maksimal ball 20,0 ball bilan baholanadi. 4. Imtihonda tegishli chet tili boʻyicha nomzodning matnni oʻqiy olishi, tarjima qila olishi, matn (maqola)ning mazmunini gapirib bera olishi, berilgan mavzuni bilishi, mamlakatda amalga oshirilayotgan islohotlar va ularning mazmuni yuzasidan savollarga javob bera olishi, jumlani grammatik tahlil qila olishi, nutqni grammatik va leksik jihatdan shakllantira olishi, talaffuz qila olishi, yoza olishi tekshiriladi va baholanadi. 5. Yagona koʻp balli baholash tizimi boʻyicha chet tilidan imtihonlarga uzrli sabablarsiz kelmagan nomzodlarga imtihonlar qayta tashkil etilmaydi. 6. Nomzodlarning imtihonda savollarga bergan javoblari mazkur bobda belgilangan mezonlar boʻyicha baholanadi. 7. Chet tili boʻyicha nomzodning matnni oʻqiy olishi, tarjima qila olishi, matn (maqola)ning mazmunini gapirib bera olishi, mamlakatda amalga oshirilayotgan islohotlar va ularning mazmuni yuzasidan savollarga javob bera olishi tekshiriladi va quyidagicha baholanadi: a) agar nomzod quyidagicha javob bersa, 20,0 ball qoʻyiladi: matnni oʻqishda xato qilmasa — 7,0 ball; matnni toʻliq (100 foiz) tarjima qilsa — 7,0 ball; matn (maqola)ning mazmunini toʻliq gapirib bersa — 4,0 ball; mamlakatda amalga oshirilayotgan islohotlar va ularning mazmuni yuzasidan berilgan ikkita savolga ham javob bersa — 2,0 ball; b) agar nomzod quyidagicha javob bersa, 18,0 ball qoʻyiladi: matndagi ikkitagacha soʻzni oʻqishda xato qilsa — 6,5 ball; matnning 90 foizini tarjima qilsa — 6,5 ball; matn (maqola)ning mazmunini gapirib bersa — 3,5 ball; mamlakatda amalga oshirilayotgan islohotlar va ularning mazmuni yuzasidan berilgan ikkita savolning bittasiga javob bersa — 1,5 ball; v) agar nomzod quyidagicha javob bersa, 15,0 ball qoʻyiladi: matndagi beshtagacha soʻzni oʻqishda xato qilsa — 6,0 ball; matnning 80 foizini tarjima qilsa — 6,0 ball; matn (maqola)ning faqat umumiy mazmunini gapirib bersa — 3,0 ball; mamlakatda amalga oshirilayotgan islohotlar va ularning mazmuni yuzasidan berilgan ikkita savolning hech qaysisiga javob bermasa — 0 ball qoʻyiladi; g) agar nomzod quyidagicha javob bersa, 11 ball qoʻyiladi: matndagi yettitagacha soʻzni oʻqishda xato qilsa — 5,5 ball; matnning 70 foizini tarjima qilsa — 5,5 ball; matn (maqola)ning mazmunini gapirib bera olmasa, berilgan mavzuni bilmasa, mamlakatda amalga oshirilayotgan islohotlar va ularning mazmuni yuzasidan berilgan ikkita savolning hech qaysisiga javob bermasa — 0 ball qoʻyiladi; d) agar nomzod quyidagicha javob bersa, 5 ball qoʻyiladi: matnning 60 foizini tarjima qilsa — 5 ball; matndagi sakkiztadan ortiq soʻzni oʻqishda xato qilsa yoki umuman oʻqiy olmasa, matn (maqola)ning mazmunini gapirib bera olmasa, mamlakatda amalga oshirilayotgan islohotlar va ularning mazmuni yuzasidan berilgan ikkita savolning hech qaysisiga javob bermasa — 0 ball qoʻyiladi; e) agar nomzod quyidagicha javob bersa, 4 ball qoʻyiladi: matnning 50 foizini tarjima qilsa — 4 ball; matndagi sakkiztadan ortiq soʻzni oʻqishda xato qilsa yoki umuman oʻqiy olmasa, matn (maqola)ning mazmunini gapirib bera olmasa, mamlakatda amalga oshirilayotgan islohotlar va ularning mazmuni yuzasidan berilgan ikkita savolning hech qaysisiga javob bermasa — 0 ball qoʻyiladi. j) agar nomzod quyidagicha javob bersa, 0 ball qoʻyiladi: matnning 50 foizidan kamini tarjima qilsa — 0 ball; matndagi sakkiztadan ortiq soʻzni oʻqishda xato qilsa yoki umuman oʻqiy olmasa, matn (maqola)ning mazmunini gapirib bera olmasa, mamlakatda amalga oshirilayotgan islohotlar va ularning mazmuni yuzasidan berilgan ikkita savolning hech qaysisiga javob bermasa yoki uzrli sabablarsiz imtihonga kelmasa — 0 ball qoʻyiladi. 8. Nomzodning javoblari qabul qilingandan soʻng, komissiyaning har bir aʼzosi nomzodga oʻzining bahosini qoʻyadi. Komissiya aʼzolari tomonidan qoʻyilgan baholar muhokama qilinib, har bir nomzodga imtihon natijalari boʻyicha mazkur Metodikaning ilovasiga muvofiq shakldagi qaydnomaga oʻrtacha arifmetik ball qoʻyiladi. 9. Qoʻyilgan barcha ballar umumlashtirilib, nomzodning oʻrtacha arifmetik bahosi aniqlanadi. Qaydnoma komissiya raisi va aʼzolari tomonidan imzolanadi hamda qabul komissiyasi raisiga topshiriladi. 10. Qabul qilingan imtihon boʻyicha eʼtirozlar shu kunning oʻzida Institut boshligʻining buyrugʻi asosida tashkil etilgan apellyatsiya komissiyasi tomonidan koʻrib chiqiladi. 1. Yakka tartibdagi yakuniy suhbat nomzodlarning Oʻzbekiston tarixi, yuridik fanlar boʻyicha bilimlari va umumiy dunyoqarashini baholash maqsadida ogʻzaki savol-javob tarzida oʻtkaziladi. 2. Nomzodlar sonidan kelib chiqqan holda yakka tartibdagi yakuniy suhbatni qabul qilish uchun bir yoki bir nechta komissiya tuzilishi mumkin. Bunda, barcha komissiyalar aʼzolari soni teng etib belgilanadi. 3. Yakuniy suhbat davomida nomzodlarga beriladigan savollar komissiya aʼzolari, tarix, yurisprudensiya sohasidagi malakali mutaxassislar hamda psixologlar tomonidan tuziladi va savollar boʻyicha bilet variantlari tayyorlanadi. Bir guruh doirasida biletlardagi savollarning takrorlanishiga yoʻl qoʻyilmaydi. 4. Tarix va huquqshunoslik fanlari boʻyicha savollar roʻyxati tegishli muassasalarning ekspertizasidan oʻtkazilib xulosa olinadi. Bilet variantlari komissiya raisi tomonidan tasdiqlanadi va komissiya masʼul kotibining seyfida muhrlangan holda saqlanadi. Masʼul kotib savollar roʻyxati va bilet variantlari oshkor qilinmasligi uchun javobgar hisoblanadi. 5. Yakuniy suhbat kuni nomzodlarda fuqarolik pasporti (ID-karta) yoki xizmat guvohnomasi boʻlishi shart. 6. Yakka tartibdagi yakuniy suhbatda nomzod 3 ta savoldan iborat biletga javob beradi. Biletda: birinchi savolda — Oʻzbekiston tarixi boʻyicha; ikkinchi savolda — huquqshunoslik fani boʻyicha; uchinchi savolda — tarbiya fani boʻyicha masala beriladi. 7. Nomzodlarga beriladigan yakka tartibdagi yakuniy suhbatning savollar mazmuni taʼlim mutaxassisligi huquqshunos va tarix fanlariga ixtisoslashmagan umumiy oʻrta, oʻrta maxsus, professional hamda oliy taʼlim uchun moʻljallangan oʻquv dasturlariga muvofiqlashtirilgan holda tuziladi. 8. Nomzodlarning maʼnaviy-maʼrifiy tarbiya yoʻnalishi boʻyicha tuziladigan savollar, ularning ijtimoiy-siyosiy bilimi va dunyoqarashi, respublika va dunyoda boʻlayotgan voqealardan xabardorligi, dinlar haqidagi tushunchasi va munosabati, vatanparvarlik haqidagi tasavvurlari hamda ichki ishlar organlari faoliyati uchun zarur boʻlgan boshqa muhim jihatlarni aniqlashga yoʻnaltirilgan boʻladi. 9. Nomzodlar suhbatga tasdiqlangan roʻyxat boʻyicha ketma-ketlikda yakka tartibda kiritiladi va biletlardan birini tanlaydi. 10. Nomzodlar biletlardan birini tanlab olgach, savollarga tayyorgarlik koʻrishlari uchun 20 daqiqa vaqt beriladi. Agarda nomzod ushbu vaqtdan foydalanishni lozim deb topmasa, tayyorgarlik koʻrmasdan javob berishiga ruxsat etiladi. 11. Nomzodning 3 ta fan boʻyicha savollarga bergan javobi “100” ballik tizimda baholanadi. 12. Nomzodning har bir fan boʻyicha savolga bergan javobi quyidagicha aniqlanadi: birinchi savol uchun — 40 ballik tizimda; ikkinchi savol uchun — 40 ballik tizimda; uchinchi savol uchun — 20 ballik tizimda. Savollarning birortasiga ham toʻgʻri javob berilmagan boʻlsa — 0 ball qoʻyiladi. 13. Nomzodning savollarga javobi eshitilgandan soʻng komissiyaning har bir aʼzosi nomzodga oʻzining bahosini qoʻyadi. Qoʻyilgan barcha ballar umumlashtirilib, nomzodning oʻrtacha arifmetik bali aniqlanadi. 14. Nomzodning savollarga javoblari quyidagi 4 ta mezon boʻyicha alohida baholanadi: 1) savolning mazmun va mohiyatini ochib berish; 2) savolga javobni mantiqan va ketma-ketlikda izchil ifodalash; 3) savolni yoritishda mustaqil va ijodiy fikrlash; 4) javobni yoritishda ishonchli dalillar yoki normativ-huquqiy hujjatlarga murojaat qilish. 15. Har bir mezon 9 ta baholash darajasiga ega: maksimal juda yuqori; yuqori; oʻrtadan yuqori; oʻrta; oʻrtadan past; past; juda past; qoniqarsiz. T/r Baholash mezonlari Mezonlarni baholash darajasi (ballarda) Maksimal Juda yuqori Yuqori Oʻrtadan yuqori Oʻrta Oʻrtadan past Past Juda past Qoniqarsiz 1. Savolning mazmun va mohiyatini ochib berish. 25 23 21 19 17 15 10 5 0 2. Savolga javobni mantiqan va ketma-ketlikda izchil ifodalash. 25 23 21 19 17 15 10 5 0 3. Savolni yoritishda mustaqil va ijodiy fikrlash. 25 23 21 19 17 15 10 5 0 4. Javobni yoritishda ishonchli dalillar yoki normativ hujjatlarga murojaat qilish. 25 23 21 19 17 15 10 5 0 16. Nomzodning har bir savol boʻyicha bergan javobi quyidagi formulaga muvofiq hisoblanadi: X — savol boʻyicha toʻplangan ball; A — savol boʻyicha maksimal ball; V — savol boʻyicha toʻplangan foiz. 17. Nomzodning yakka tartibdagi yakuniy suhbat natijalari boʻyicha mazkur Metodikaning ilovasiga muvofiq shakldagi qaydnoma rasmiylashtiriladi. 18. Guruhdagi barcha nomzodlar yakka tartibdagi yakuniy suhbatdan oʻtkazilgandan soʻng nomzod unga tegishli qaydnomani imzolaydi. Mazkur qaydnoma komissiya aʼzolari tomonidan imzolanadi va masʼul kotibga topshiriladi. 1. Oʻzbekiston Respublikasi ichki ishlar vazirining 2017-yil 23-sentabrdagi 207-son “Oʻzbekiston Respublikasi Ichki ishlar vazirligi Akademiyasining kasbiy tayyorgarlik fakultetiga qabul qilish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 2941, 2017-yil 27-oktabr) (Qonun hujjatlari maʼlumotlari milliy bazasi, 27.10.2017-y., 10/17/2941/0181-son); 2. Oʻzbekiston Respublikasi ichki ishlar vazirining 2020-yil 26-fevraldagi 84-son “Oʻzbekiston Respublikasi Ichki ishlar vazirligi Akademiyasining kasbiy tayyorgarlik fakultetiga qabul qilish tartibi toʻgʻrisidagi nizomga qoʻshimcha va oʻzgartirishlar kiritish haqida”gi buyrugʻi (roʻyxat raqami 2941-1, 2020-yil 25-mart) (Qonun hujjatlari maʼlumotlari milliy bazasi, 25.03.2020-y., 10/20/2941-1/0359-son).